
|  |  |  |
| --- | --- | --- |
| **Description: happy-education-vector-drawing-represents-design-44532420.jpg** | **SCOALA GIMNAZIALA ”DIMITRIE LUCHIAN” COMUNA PISCU-JUDEŢUL GALAŢI Tel: 0236-827873; Fax: 0236-8278678;E-mail:dimitrie\_luchian@yahoo.com** |  |

**FIȘĂ PROPUNERE C.D.Ș. 2023-2024**

***SIGURANȚĂ ÎN SITUAȚII DE RISC***



* **Numele cadrului didactic propunător: VRÎNCEANU ANIȘOARA**
* **Specializarea (calificări care susțin tematica opționalului propus): FAC.BIOLOGIE, LICEU SANITAR**
* **Denumirea opționalului: *SIGURANȚĂ ÎN SITUAȚII DE RISC***
* **Tipul opţionalului:** disciplină nouă
* **Clasa: VI-VII**
* **Unitatea de învățământ: SC.GIMN. DIMITRIE LUCHIAN PISCU**
* **Nivelul de învăţământ la care este propus: GIMNAZIU**
* **Aria curriculară/ariile curriculare în cadrul căreia/cărora este organizat/sunt organizate:**

Programa școlară *Siguranță în situații de risc* reprezintă o ofertă de curriculum integrat adresată elevilor din clasa a VI-a/a VII-a din învățământul gimnazial, având alocată o oră/săptămână, pe durata unui an școlar. Opționalul integrat propune un demers interdisciplinar, care se sprijină , în principal, pe achizițiile elevilor dobândite prin studiul unor discipline din aria curriculară Matematică și științe ale naturii, dar și din aria Om și societate și Tehnologii.

* **Durata de desfăşurare (un an sau mai mulţi ani şcolari): 2023-2024**
* **Programă aprobată:** ORDINUL MINISTRULUI EDUCAȚIEI NR. 6.101/2022
* **Argumentarea relevanţei opţionalului:**

Disciplina opțională *Siguranță în situații de risc* are în vedere dezvoltarea abilităților cognitive ale elevilor de analizare, investigare și interpretare a lumii înconjurătoare, ca premisă pentru luarea unor decizii informate, precum și pentru întreprinderea unor acțiuni responsabile, în situații de risc.

Prezenta programă propune o abordare din perspectiva investigaţiei ştiinţifice, având ca ţintă majoră „alfabetizarea ştiinţifică” a elevului.

Sunt vizate aspecte precum:

- proiectarea investigaţiei ştiinţifice - elevul recurge la cunoaşterea şi înţelegerea de tip ştiinţific pentru: identificarea întrebărilor relevante investigaţiei ştiinţifice, identificarea procedurilor experimentale adecvate investigaţiei unui anumit fenomen şi propunerea unor modalităţi prin care se poate derula procesul investigativ;

- interpretarea ştiinţifică a datelor şi dovezilor - elevul interpretează corect din punct de vedere ştiinţific datele şi dovezile şi evaluează validitatea şi relevanţa concluziilor;

- explicarea ştiinţifică a fenomenelor - elevul formulează explicaţii acceptate din punct de vedere științific pentru fenomene naturale, produse tehnologice, precum şi implicaţii ale utilizării lor pentru societate;

- comunicarea argumentată în diverse situații de risc, lucrul în echipă, capacitatea de a cere ajutor specializat.

Capacitatea de comunicare, analiză și investigaţie experimentală se referă la modelarea unor situații cu potențial de risc și utilizarea experimentului ştiinţific în cunoaşterea realităţii. Sunt avute în vedere următoarele categorii de comportamente:

- de anticipare a unei situații de risc – prin care se ajunge la formularea ipotezei;

- de efectuare propriu-zisă a experimentului/ modelarea experimentului;

- de evaluare – prin care se ajunge la validarea rezultatelor, a confirmării/infirmării ipotezei iniţiale şi a formulării concluziilor şi implicaţiilor practice;

- de comunicare a rezultatelor.

Prevenirea situațiilor de risc natural, dar și răspunsul eficient al omului în fața hazardurilor sunt demersuri ce trebuie să se regăsească în curriculumul sistemelor de educație. Omul contemporan va activa mereu în contexte de mediu noi, generate de modificările fără precedent la nivelul tehnologiei. Progresul științific determină provocări la nivel planetar și solicită dobândirea de noi abilități de viață. Viitorul cetățean va reflecta mai mult la relația dintre intervenția antropică asupra mediului și efectele acesteia la nivelul calității vieții, va avea initiative de optimizare stilului său de viață, fiind motivat să analizeze fenomenele înconjurătoare din perspectiva siguranței pentru sine/mediu. Pentru aceasta este nevoie de informarea tinerei generații despre sănătatea mediului de viață, despre efectele dezechilibrului acestuia, dar și de formarea unor abilități și atitudini de viață active și proactive. În acest context este necesar transferul de responsabilitate ecologică de la nivel social (responsabilitatea grupului sau a societăţii în ansamblu) către fiecare persoană, care trebuie să manifeste valori și reacții oportune, să aibă abilități de intervenție în situații de risc, astfel încât riscurile naturale iminente să fie prevăzute, analizate, prevenite și, în final, controlate.

Prin programa de față, școala poate interveni proactiv și pragmatic în abordarea fenomenelor naturale cu potențial de risc și în prevenirea unor situații cu efecte nedorite, rezultate din curiozitatea, teribilismul specific vârstei sau, uneori, din cunoașterea insuficientă a realității de către elevi. Astfel, se propune explicarea unor fenomene, construind pași simpli de acțiune ca reacție la situațiile de risc din viața elevilor (de exemplu, care sunt cauzele unui incendiu, cum prevenim și cum reacționăm în cazul apariției acestuia, cum se formează trăsnetul și cum putem reacționa eficient în timpul unei drumeții pe munte pentru a evita efectele nedorite ale acestuia, cum reacționăm în cazul unui cutremur etc.). Opționalul are:

- o componentă individuală, prin abilitarea elevului pentru a preveni (acolo unde este

posibil) și a reacționa eficient în situația de risc;

- o componentă social-comunitară, dezvoltând spiritul comunitar, de ajutor și inițiativă,

pentru a limita efecte nedorite la nivelul comunității

* **Scurtă prezentare a elementelor de conţinut: ( pe clase dacă opționalul se derulează pe mai mulți ani)**

|  |  |
| --- | --- |
| **Domenii de conținut** | **Conținuturi** |
| **Despre risc,**  **vulnerabilitate și situații**  **de urgență** | **Ce sunt situațiile de risc?**  ● Riscuri și hazarduri  ● Tipuri de riscuri: naturale, conjuncturale și comportamentale.  **Vulnerabilitate și expunere la risc**; elemente care modifică gradul de risc  **Situații de urgență** |
| **Riscuri naturale** | **Fenomenele naturale generatoare de risc**:  ● Cutremure  ● Inundații și alunecări de teren  ● Fenomene meteo severe: furtuni, descărcări electrice  (fulgere), temperaturi extreme, secetă, incendii de  pădure/vegetație  **Agenți patogeni generatori de risc**  \_ Viruși, bacterii, fungi etc. |
| **Riscuri contextuale/**  **comportamentale** | **Riscuri casnice**  ● Electrocutare  ● Scurgeri de gaze  ● Loviri, răniri  ● Incendii casnice  ● Arsuri  ● Contactul cu substanțe chimice periculoase  ● Riscuri alimentare  **Riscul în trafic**  **Riscuri în situații de joc și relaxare**  ● Selfie în zone periculoase/neadecvate  ● Contactul cu animale periculoase  ● Înotul în condiții/zone periculoase  **Riscuri generate de poluare** (poluarea aerului, apei, solului,  poluarea fonică și electromagnetică):  ● Efecte asupra organismului uman  ● Efecte asupra plantelor, animalelor și biodiversității  ● Efecte asupra climei |
| **Responsabilitatea**  **personală și colectivă în**  **raport cu situațiile de**  **risc/urgență** | **Siguranță și autoprotecție**  ● Autocunoaștere  ● Comportamente:  o Comportamente preventive privind situațiile cumpotențial de risc: cunoașterea și respectarea regulilor, informarea privind situațiile de risc  o Comportamente adecvate în situații de risc/urgență: moduri de intervenție/acțiuni, persoane și instituții cu rol în intervenții, telefonul de urgență  o Reziliența după evenimente cu impact negative asupra sănătății și siguranței: persoane și instituții cu rol de sprijin  o Implicarea comunitară: responsabilitate socială  **Mituri și idei preconcepute despre riscuri** |